钦定古今图书集成/明伦汇编/闺媛典/第186卷 > 程应登妻韩氏
## 钦定古今图书集成/明伦汇编/闺媛典/第186卷 > 程应登妻韩氏

按《山西通志》：“韩氏，延庆知州程应登继妻。及笄归，登
抚前妻子女数辈，不啻己出。随夫宦邸，鸡鸣戒旦，以
清廉相劝勉。应登没，哭绝数四。既葬，坐卧一楼，供应
登像，朝夕奠蔬菜，不奠不食，历三十馀年，未尝少辍。
布衣粝食不厌，教子诲孙，以继先业，家声赖以丕振。
年七十六卒。”